S-371/2021

Mál þetta, sem dómtekið var 22. mars 2021, höfðaði héraðssaksóknari með ákæru 1 6. febrúar 2021 á hendur ákærðu, J-x-x R-x-x C-x-x P-x-x, fæddum [...], og S-x-x A-x-x M-x-x L-x-x, fæddum[...], báðum spænskum ríkisborgurum;„ fyrir stórfellt fíkniefnalagabrot, með því að hafa mánudaginn 23. nóvember 2020, í félagi staðið að innflutningi á samtals 867,05 gaf kókaíni, sem hafði 37- 41% styrkleika, ætluðu til söludreifingar hér á landi í ágóðaskyni. Fíkniefnin fluttu ákærðu til Íslands, sem farþegar með flugi FI- 205 frá Kaupmannahöfn í Danmörku til Keflavíkurflugvallar. Við leit fannst í fórum ákærða J-x-x R-x-x, límt undir iljar og innvortis, samtals 427,21 gaf kókaíni og í fórum ákærða S-x-x A-x-x, límt undir iljar og í vestisvasa, samtals 439,84 gaf kókaíni.

Telst brot þetta varða við 173. gr. a almennra hegningarlaga nr. 19/1940.

Þess er krafist að ákærðu verði dæmdir til refsingar og til greiðslu alls sakarkostnaðar. Þá er krafist upptöku á framangreindum fíkniefnum, samtals 867,05 g af kókaíni, samkvæmt heimild í 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018. “

Ákærðu krefjast í málinu vægustu refsingar sem lög leyfa og að gæsluvarðhald sem þeir hafa sætt vegna málsins frá 24. nóvember 2020 verði dregið frá refsingunni að fullri dagatölu. Þá krefjast ákærðu þess að sakarkostnaður greiðist úr ríkissjóði, þar með talin hæfileg þóknun verjendum þeirra til handa.

I

Mánudaginn 23. nóvember 2020 voru ákærðu stöðvaðir í Flugstöð Leifs Eiríkssonar á Keflavíkurflugvelli eftir komu til landsins með flugi FI- 205 frá Kaupmannahöfn í Danmörku. Við leit fannst í vörslum ákærða J-x-x, límt undir iljar og innvortis, samtals 427,21 gramm af kókaíni, og þá reyndist ákærði S-x-x vera með í vörslum sínum, límt undir iljar og í vestisvasa, samtals 439,84 grömm af kókaíni, sbr. efnaskýrslur tæknideildar lögreglustjórans á höfuðborgarsvæðinu, dagsettar 24. og 25. nóvember 2020. Styrkleiki kókaínsins sem ákærðu voru með í vörslum sínum samkvæmt framansögðu vará bilinu 37- 41%, sbr. niðurstöður matsgerða Rannsóknastofu í lyfja- og eiturefnafræði, sem dagsettar eru 4. desember 2020.

Að rannsókn lögreglu lokinni var málið sent héraðssaksóknara til meðferðar 12. febrúar 2021. Héraðssaksóknari höfðaði síðan mál þetta með útgáfu ákæru fjórum dögum síðar, eða hinn 16. febrúarsl.

II

A

Við þingfestingu málsins viðurkenndi ákærði J-kk-nf hafa flutt til landsins 427,21 gramm af kókaíni en neitaði að öðru leyti sök. Við aðalmeðferð málsins sagði hann þessa afstöðu sína óbreytta.

Ákærði lýsti málsatvikum svo fyrir dómi að hann hefði fallist á að fara í umrædda ferð til Íslands vegna fjárhagsvandræða. Frumkvæðið að ferð hans hefði átt maður, F að nafni, sem búsettur væri í Barcelona á Spáni. Ákærði sagði kynni hafa tekist með þeim F þegar þeir unnu saman um tíma í byggingarvinnu í Barcelona. Spurður um hvort meðákærði S-x-x þekkti F svaraði ákærði því til að meðákærði hefði séð F en þeir hins vegar aldreirættsaman.

Ákærði sagði F hafa látið hann hafa pakka til að fara með til Íslands. Þegar ákærði hefði séð hversu mikið var í pakkanum hefði hann ákveðið að biðja meðákærða, sem beðið hefði eftir ákærða úti í bíl á meðan hann fékk pakkann afhentan, um að flytja hluta innihalds hans til Íslands. Meðákærði hefði tekið jákvætt í þá uppástungu ákærða og ákærði því skipt innihaldinu á milli þeirra og afhent meðákærða hans hluta. Ákærði fullyrti að þeir hefðu hvor um sig tekið sjálfstæða ákvörðun um að flytja hluta innihalds pakkans hingað til lands. Kvaðst hann ekki hafa beitt meðákærða neinum þrýstingi hvað það varðaði. Ákærði sagðist einn hafa ákveðið hvernig hann flutti sinn hluta innhalds pakkans hingað til lands. Þá hefði hann verið einn á heimili sínu þegar hann hefði komið innihaldinu fyrir. Ákærði kvaðst enga aðkomu hafa haft að því hvernig meðákærði flutti sinn hluta innihalds pakkans til landsins og fullyrti að þeir hefðu ekkert rætt það sín á milli hvar eða hvernig þeir hygðust fela innihaldið á sér. Í aðdraganda ferðarinnar sagði ákærði þá hafa hist skammt frá heimili hans og þeir síðan tekið leigubíl saman út á flugvöll.

Ákærði kvað F aldrei hafa sagt það hreint út að pakkinn sem hann afhenti ákærða innihéldi fíkniefni. Ákærði sagðistekkihafavitað fyrir vístað fíkniefni væru í pakkanum fyrr en eftir að hann var handtekinn við komuna til Íslands. Hvorki hann né meðákærði hefðu því vitað hversu mikið magnið var. Þó svo ákærði hefði ekki vitað að um fíkniefni væri að ræða sagðist hann hafa verið meðvitaður um að í pakkanum væri eitthvað sem ekki mætti sjást.

Að sögn ákærða hreyfði hann ekkert við pakkningunum eftir að F afhenti honum pakkann. Innihald pakkans kvaðst ákærði hafa átt að afhenda manni að nafni D hér á landisem átt hefði að greiða ákærða 3.000 evrur fyrir innflutninginn. Sömu fjárhæð hefði meðákærði átt að fá frá D. Meðákærða og D sagði ákærði ekkert þekkjast.

Ákærði sagðist einungis hafa séð um að bóka far hingað til lands fyrir sig. Meðákærði hefði sjálfur séð um að bóka far fyrir sigog greiða fargjaldið. Ákærðu hefðu hins vegar skipulagt ferðina saman. Flugið hefðu þeir bókað sama dag og F afhenti ákærða pakkann samkvæmt framansögðu. Hótelherbergi fyrir ákærðu í Kaupmannahöfn kvaðst ákærði hafa greitt. Ákærði sagði hvorki sig né meðákærða hafa vitað hvar þeir myndu gista eftir komuna hingað til lands.

B

Við þingfestingu málsins viðurkenndi ákærði S-x-x að hafa flutt til landsins 439,84 grömm af kókaíni en neitaði að öðru leyti sök. Við aðalmeðferð málsins sagði ákærði þá afstöðu sína óbreytta.

Ákærði bar fyrir dómi að hann starfaði sem fasteignasali í Barcelona á Spáni. Covid- 19 faraldurinn hefði valdið miklum vandræðum í starfseminni og ákærði orðið skuldum vafinn. Þá hefði eiginkona hans misst vinnuna en saman ættu þau tvö börn. Ákærði hefði nefnt erfiða fjárhagsstöðu sína við meðákærða sem þá hefði sagt honumað hann gæti fengið greiddar 3.000 evrur fyrir að fara með pakka til Íslands. Vegna hinnar erfiðu fjárhagsstöðu kvaðst ákærði hafa samþykkt að taka verkefnið að sér. Nefnt endurgjald sagðist ákærði hafa átt að fá afhent eftir komu hingað til lands frá móttakanda sendingarinnar. Hann kvaðst ekkert þekkja til þess aðila. Ákærði sagðist heldur ekkert vita hvaðan, eða eftir atvikum frá hverjum, meðákærði hefði fengið pakkningarnar sem hann kom með til landsins.

Ákærði kvað meðákærða hafa afhent honum pakkningarnar 21. nóvember 2020. Ákærði sagðist ekkert hafa hreyft við pakkningunum og hefði hann ekki fengið vitneskju um innihald þeirra fyrr en eftir að hann var handtekinn hér á landi. Ákærði bar að hann hefði að morgni 22. nóvember 2020 komið pakkningunum fyrir þar sem þær funduste ftir að hannvar handtek inná Keflavíkurflugvelli. Ákærði sagðist hafa verið einní bíl sínum þegar hann kom pakkningunum fyrir. Hann kvaðst engar leiðbeiningar hafa fengið um það frá með ákærða hvernig hann skyldi standa að því en kannaðist þó við að þeir hefðu rætt mögulegar aðferðir við það. Límbandið sem ákærði notaði kvaðst hann hafa keypt sjálfur.

Ákærði bar að þeir meðákærði hefðu tekið saman leigubíl á flugvöllinn í Barcelona. Áður hefði meðákærði verið búinn að bóka fyrir þá flug. Flugið hefði ákærði greitt fyrir með greiðslukorti sínu en áður hefði meðákærði verið búinn að láta hann fá peninga fyrir farinu. Frá Barcelona hefðu ákærðu flogið til Kaupmannahafnar þar sem þeir hefðu gist á hóteli sem meðákærði hefði bókað og greitt fyrir. Frá Kaupmannahöfn hefðu ákærðu síðan flogið til Íslands. Aðspurður sagðist ákærði hafa gert ráð fyrir að meðákærði væri einnig með nokkrar pakkningar meðferðis. Meðákærði hefði hins vegar aldrei sagt við hann berum orðum að svo væri og tók ákærði fram í því sambandi að hann hefði aldrei séð þau efni sem meðákærði var með í vörslum sínum við komuna til Íslands.

Aðspurður kvaðst ákærði ekkert hafa vitað um hvar hann myndi gista hér á landi.

III

A, aðalvarðstjóri hjá Tollstjóra, sagði ákærðu hafa komið saman inn á grænt tollhlið. Ákærðu hefðu verið teknir til skoðunar, töskur þeirra verið opnaðar og fíkniefnapróf tekið af þeim. Hefði prófið gefið jákvæða svörun á kókaín. Þegar sú niðurstaða hefði legið fyrir hefðu ákærðu verið færðir hvor í sinn leitarklefann þar sem nánari skoðun hafi verið framkvæmd. Við þá leit hefðu fíkniefni fundist í vasa annars ákærðu. Við frekari leit á honum hefðu síðan fundist fíkniefni undir iljum hans. Vitnið hefði þá farið yfir í hinn leitarklefann og beðið hinn ákærða um að fara úr skóm og sokkum. Þ á hefði komið í ljós að hann var með sams konar pakkningar undir iljum og meðákærði.

B tollsérfræðingur kvaðst hafa veitt aðstoð við leit á ákærðu eftir að þeir höfðu verið stöðvaðir af tollvörðum við komu hingað til lands. Í vasa á vesti ákærða S-x-x hefðu fundist fíkniefni. Fíkniefni hefðu einnig fundist undir iljum beggja ákærðu.

C rannsóknarlögreglumaður kvaðst hafa verið kallaður út eftir að ákærðu voru stöðvaðir af tollvörðum. Vitnið sagði báða ákærðu hafa verið með fíkniefni límd undir iljarnar og hefði vitnið fjarlægt efnin. Vitnið kvað fíkniefnin hafa verið límd með sambærilegum hætti og sams konar límbandi á fætur ákærðu.

E rannsóknarlögreglumaður bar fyrir dómi að hann hefði séð umræddar fíkniefnapakkningar á fótum ákærðu áður en þær voru fjarlægðar. Pakkningarnar sagði vitnið hafa verið kyrfilega festar með límbandi á fætur ákærðu og hefði umbúnaðurinn verið sams konar á fótum þeirra beggja. Vitnið kvaðst hafa tekið ljósmyndir af ákærðu áður en pakkningarnar voru fjarlægðar. Voru þær myndir lagðar fram í málinu undir aðalmeðferð málsins.

Vitnið staðfesti að ákærði J-x-x hefði sýnt lögreglu samvinnu við rannsókn málsins. Þannig hefði hann gefið lögreglu upplýsingar um móttakanda fíkniefnanna hér á landi. Vitnið sagði framburð ákærða hafa verið ítarlegan og hefði rannsókn sem framkvæmd hefði verið á grundvelli framburðarins leitt til handtöku fleiri aðila.

G, sérfræðingur á tæknideild lögreglustjórans á höfuðborgarsvæðinu, staðfesti fyrir dómi gerð og efni framlagðra mynda- og efnaskýrslna tæknideildarinnar frá 24. og 25. nóvember 2020. Vitnið sagði frágang og útlit þeirra pakkninga sem ákærðu hefðu verið með hafa verið sambærilegan. Kúlurnar sem annars vegar hefðu fundust í vestisvasa ákærða S-x-x og hins vegar í líkama ákærða J-x-x hefðu jafnframt verið keimlíkar.

Undir aðalmeðferð málsins gáfu einnig skýrslur fyrir dómi rannsóknar-lögreglumennirnir H og I en ekki þykir þörf á að rekja framburð þeirra hér sérstaklega.

IV

Ákærðu hafa játað að hafa flutt hingað til lands frá Kaupmannahöfn í Danmörku það magn kókaíns sem þeir voru hvor um sig með í vörslum sínum við komuna til landsins 23. nóvember 2020. Upplýst er að ákærði J-x-x var með, límt undir iljar og innvortis, samtals 427,21 gramm af kókaíni, og þá var ákærði S-x-x með, límd undir iljar og í vestisvasa, samtals 439,84 grömm af kókaíni, sbr. efnaskýrslur tæknideildar lögreglustjórans á höfuðborgarsvæðinu, dagsettar 24. og 25. nóvember 2020. Styrkleiki kókaínsins sem ákærðu voru með í vörslum sínum var á bilinu 37- 41%, sbr. niðurstöður matsgerða Rannsóknastofu í lyfja- og eiturefnafræði, sem dagsettar eru 4. desember 2020.

Ákærðu hafa aftur á móti neitað að hafa í félagi staðið að innflutningi á öllu því kókaíni sem þeir voru með í vörslum sínum samkvæmt framansögðu, samtals 867,05 grömmum.

Samverknaður hefur verið skilgreindur svo að tveir menn eða fleiri hafi samvinnu eða samtök um framkvæmd refsiverðs verknaðar og standi nokkurn veginn jafnt að vígi um ákvarðanir og framkvæmd. Af framburði ákærðu máskýrlegaráða að það var ákærði J-x-x u-x-x em hafði frumkvæðið að innflutningi þeirra á fíkniefnunum. Það var hann sem var í sambandi við skipuleggjanda innflutningsins og móttók fíkniefnin. Samkvæmt því útvegaði ákærði J-x-x afhenti meðákærða þau fíkniefni semsásíðarnefndi var með í vörslum sínum við komuna til landsins. Að þessu gættu telst sannað, svo ekki verði vefengt með skynsamlegum rökum, sbr. 1. mgr. 109. gr. laga nr. 88/2008 um meðferð sakamála að ákærðu hafi í félagi staðið að innflutningi á þeim 439,84 grömmum af kókaíni sem ákærði S-x-x flutti til landsins. Að gættu magni kókaínsins og með vísan til framburðar ákærðu þykir mega slá því föstu að fíkniefnin hafi verið ætluð til söludreifingar hér á landi í ágóðaskyni.

Hvað varðar það kókaín,427,21 gramm, sem ákærði J-kk-nf til landsins verður ekki framhjá því litið, sem áður var getið, að samkvæmt framburði beggja ákærðu varþað ákærði J-x-x u-x-x em hafði frumkvæðið að aðkomu þeirra að innflutningnum og þá var það hann sem var í sambandi við þann aðila sem að innflutningnum stóð og móttók fíkniefnin. Að mati dómsins verður af framburði ákærðu og málsatvikum öllum ráð iðað þeir voru meðvitaði rum það við komuna til landsins að báðir væru þeir með með fíkniefni í fórum sínum. Að mati dómsins liggur hins vegar ekkert haldbært fyrir um það að ákærðu hafi á einhvern hátt sammælst um að ákærði J-x-x flytti fyrrgreint magn kókaíns til landsins. Þá verður ekki séð að ákærði S-x-x hafi aðhafst nokkuð það sem stuðlaði að eða gerði mögulegan innflutning meðákærða á umræddum fíkniefnum. Það að ákærðu höfðu að einhverju leyti samráð um flugbókanir og ferðatilhögun getur engu breytt um þá niðurstöðu. Samkvæmt þessu og með vísan til annars þess sem að framan er rakið telur dómurinn að ákæruvaldinu hafi ekki tekist að færa á það sönnur, svo ekki verði vefengt með skynsamlegum rökum, sbr. 1. mgr. 109. gr. laga nr. 88/2008, að ákærði S-x-x hafi átt þátt í innflutningi meðákærða á umræddu 427,21 grammi af kókaíni. Ákærði S-x-x verður því sýknaður af þeim sakargiftum. Ákærði J-x-x hefur játað innflutning á greindu magni og samrýmist játning hans gögnum málsins. Verður hannþví sakfelldur fyrir þá háttsemi, en með vísan til röksemda dómsins hér að framan þykir mega slá því föstu að fíkniefnin hafi verið ætluð til söludreifingar hér á landi í ágóðaskyni.

Sú háttsemi sem ákærði J-x-x er sakfelldur fyrir í málinu er réttilega heimfærð til refsiákvæða í ákæru. Í ljósi þess magns kókaíns sem ákærði S-x-x sakfelldur fyrir að flytja til landsins í félagi við meðákærða þykir háttsemi hans hins vegar ekki geta varðað við 173. gr. a. almennra hegningarlaga nr. 19/1940 heldur verður háttsemin heimfærð undir 2. gr., sbr. 5. og 6. gr., laga nr. 65/1974 um ávana- og fíkniefni með síðari breytingum.

V

Í málinu nýtur engra gagna um að ákærðu hafi áður gerst sekir um refsiverða háttsemi.

Við mat á refsingu ákærða J-x-x verður að horfa til þess magns fíkniefna er hann flutti til landsins, sjálfur og í félagi við meðákærða. Einnig verður að taka mið af því að styrkur fíkniefnanna var tiltölulega vægur. Þá horfir ákærða til sérstakra málsbóta hversu samvinnuþýður hann hefur verið undir rannsókn málsins, sbr. framburð Erannsóknarlögreglumanns fyrir dómi. Samkvæmt öllu þessu ogað atvikum máls að öðru leyti virtum þykir refsing ákærða J-kk-ef 12 mánaða fangelsi.

Refsing ákærða S-x-x þykir í ljósi játningar hans, þess magns fíkniefna sem hann flutti til landsins og tiltölulega vægs styrks efnanna hæfilega ákveðin fangelsi í níu mánuði.

Til frádráttar refsingu beggja ákærðu kemur gæsluvarðhald sem þeir hafa sætt vegna málsins frá 24. nóvember 2020 að fullri dagatölu, sbr. 76. gr. almennra hegningarlaga nr. 19/1940.

Með vísan til kröfugerðar ákæruvalds, gagna málsins og tilgreindra lagaákvæða í ákæru verða gerð upptæk þau samtals 867,05 grömm af kókaíni sem ákærðu voru með í vörslum sínum við komuna til landsins 23. nóvember 2020.

Eftir úrslitum málsins, sbr. 1. mgr. 235. gr. og 1. og 2. mgr. 236. gr. laga nr. 88/2008 um meðferð sakamála, og að málsatvikum öllum virtum, verður ákærðu gert að greiða óskipt sakarkostnað samkvæmt framlögðu sakarkostnaðaryfirliti, dagsettu 16. febrúar 2021, að því undanskildu að kostnaður við afritun síma ákærða J-x-x telst ekki til sakarkostnaðar í málinu, enda var upplýst af sækjanda við aðalmeðferð málsins að þau rannsóknargögn sem unnin voru á grundvelli afritunarinnar tilheyri öðru sakamáli. Ákærðu greiði því óskipt, með vísan til nefnds yfirlits, samtals 950.903 krónur. Ákærði J-x-x greiði jafnframt þóknun skipaðs verjanda síns, H-kvk-ef A-kvk-ef lögmanns. Þar sem ákærði S-x-x er sýknaður af hluta sakargifta í málinu þykir rétt að hann greiði helming þóknunar skipaðs verjanda síns, Ú-kk-ef G-kk-ef lögmanns, en að þóknun lögmannsins greiðist að öðru leyti úr ríkissjóði. Þóknun verjenda ákærðu þykir hæfilega ákveðin að virtu umfangi málsins ogmeð hliðsjón af tímaskýrslum þeirra með þeim hætti sem í dómsorði greinir. Ákærðu greiði enn fremur útlagðan ferðakostnað verjenda sinna með þeim hætti sem í dómsorði greinir. Útlagður kostnaður verjanda ákærða S-x-x vegna aðstoðar túlka greiðist hins vegar úr ríkissjóði.

Dóm þennan kveður upp K-kk-nf H-kk-nf héraðsdómari.

Dómsorð:

Ákærði J-x-x R-x-x C-x-x P-x-x sæti fangelsi í 12 mánuði. Ákærði S-x-x A-x-x M-x-x L-x-x sæti fangelsi í 9 mánuði. Til frádráttar refsingu ákærðu kemur gæsluvarðhald sem þeir hafa sætt frá 24. nóvember 2020 að fullri dagatölu.

Ákærði J-x-x greiði þóknun skipaðs verjanda síns, H-kvk-ef A-kvk-ef lögmanns,1.295.800 krónur að virðisaukaskatti meðtöldum, og ferðakostnað verjandans, 129.580 krónur. Ákærði S-x-x greiði helming þóknunar skipaðs verjanda síns, Ú-kk-ef G-kk-ef lögmanns, 765.700 krónur, en þóknunin nemur í heild 1.531.400 krónum að virðisaukaskatti meðtöldum. Þóknunin greiðist að öðru leyti úr ríkissjóði. Ákærði S-x-x greiði ferðakostnað verjanda síns, 137.390 krónur. Þá greiði ákærðu óskipt 950.903 krónurí annan sakarkostnað. Útlagður kostnaður verjanda S-x-x vegna túlka aðstoðar, samtals 377.596 krónur, greiðist úr ríkissjóði.

Ákærðu sæti upptöku á samtals 867,05 grömmum af kókaíni.

K-kk-nf H-kk-nf